Masakan Maldives

Masakan Maldives tradisional adalah berdasarkan kepada tiga perkara utama dan terbitannya: kelapa, ikan dan kanji.

Kelapa 
Kelapa  digunakan dalam bentuk parut, diperah untuk mendapatkan santan, atau minyak kelapa dalam hidangan yang goreng. Hunigondi adalah alat tradisional Maldives digunakan untuk memarut kelapa. Ia adalah kerusi panjang rendah dengan bilah keluli bergerigi di penghujungnya. Kelapa parut digunakan dalam masakan seperti mas huni.

Kelapa parut boleh secara alternatif direndam dalam air dan diperah untuk mendapatkan santan (kaashi kiru). Santan merupakan faktor penting dalam banyak kari dan hidangan Maldives lain.

Ikan 
Ikan kegemaran ialah tongkol kerai, sama ada kering atau segar. Lain-lain spesies ikan yang serupa yang merupakan sebahagian daripada diet purata Maldives adalah tuna kecil (latti), tuna sirip kuning (kanneli), ikan tenggiri (raagondi), ikan selar (mushimas), wahoo (kurumas), ikan mahi-mahi (fiyala) dan ikan layang (rimmas). Ia boleh dimakan selepas dimasak atau diproses.

Tuna proses (Ikan Maldive) digunakan sebagai ketulan atau tatal. Untuk membuat kari, tuna mentah atau diproses yang masih lembut dipotong kepada ketulan . Tuna diproses kering terutamanya digunakan untuk membuat jajan dipanggil gulha, masroshi, kulhi bōkiba, kavaabu, bajiya (versi tempatan samosa India), dan fatafolhi. Tidak seperti peduduk pulau Pasifik, Maldives tidak mempunyai tradisi makan ikan mentah.

Pes pekat berwarna perang berasaskan tuna dikenali sebagai Rihaakuru juga merupakan barangan perlu dalam masakan Maldives.

Barangan berkanji 
Kanji seperti beras, yang dimakan rebus atau dikisar menjadi tepung, atau ubi seperti keladi (ala), keledek (kattala), dan ubi kayu (dandialuvi), dan juga buah-buahan seperti sukun (bambukeyo) atau buah mengkuang (kashikeyo). Ubi dan sukun dimakan masak. Buah mengkuang kebanyakannya dimakan mentah setelah dihiris nipis.

Kari 
Kari yang paling penting dalam masakan Maldives dimasak dengan tuna segar dipotong dadu dan dikenali sebagai mas riha. Kukulhu riha (kari ayam) dimasak dengan campuran rempah berbeza.

Kari sayuran di Maldives termasuk yang menggunakan bashi (terung), tora (petola), barabō (labu), chichanda (petola ular) dan muranga (remunggai), dan juga pisang hijau belum masak dan daun tertentu sebagai bahan utama mereka. Ketul ikan Maldive biasanya ditambah untuk memberikan sayur kari rasa tertentu. Kari biasanya dimakan dengan nasi kukus atau dengan roshi.

Lihat juga 

 Garudhiya
 Ikan Maldives
 Rihaakuru

Bibliografi 
Xavier Romero-Frias, Eating on the Islands, Himal Southasian, Vol. 26 no. 2, pages 69–91 ISSN 10129804

Rujukan

Pautan luar 
Eating on the Islands - As times have changed, so has the Maldives' unique cuisine and culture
 Dhumashi
Mas huni and Masriha - Himal: Farms, Feasts, Famines; Disappearing foods
Maldives Cuisine 

 
M